คดีเผาเมือง
ภายหลังศาลแพ่งมีคำสั่งให้บริษัท เทเวศประกันภัย ต้องจ่ายค่าสินไหมจำนวน 5,600 ล้านบาท ให้กับศูนย์การค้าเซ็นทรัลเวิลด์และห้างเซน ที่โดนเผาในช่วงการชุมนุมของกลุ่มคนเสื้อแดงเมื่อปี 2553 ซึ่งถือเป็นค่าเสียหายที่มากที่สุด ในคดีที่เกี่ยวข้องกับการชุมนุมทางการเมือง
10 เม.ย. 2556

ภายหลังศาลแพ่งมีคำสั่งให้บริษัท เทเวศประกันภัย ต้องจ่ายค่าสินไหมจำนวน 5,600 ล้านบาท ให้กับศูนย์การค้าเซ็นทรัลเวิลด์และห้างเซน ที่โดนเผาในช่วงการชุมนุมของกลุ่มคนเสื้อแดงเมื่อปี 2553 ซึ่งถือเป็นค่าเสียหายที่มากที่สุด ในคดีที่เกี่ยวข้องกับการชุมนุมทางการเมือง
บริษัทประกันอีกหลายแห่งตื่นตัวกลับมาติดตามคดีดังกล่าวอย่างใกล้ชิด เพราะอาจเป็นต้นแบบของคดีอื่นๆ ที่เกี่ยวข้องได้ ซึ่งขณะนี้ในส่วนของศาลแพ่งเองก็มีการตัดสินคดีออกมา 2 กรณี 
กรณีของบริษัท เทเวศประกันภัย ที่เป็นเหตุที่เกิดจากการชุมนุมทางการเมือง ไม่ใช่เป็นเหตุที่เกิดจากการก่อการร้ายตามที่บริษัทกล่าวอ้าง 
ขณะที่คดีของบริษัท อาคเนย์ประกันภัย ศาลตัดสินว่า เป็นเหตุที่เกิดจากการก่อการร้าย ทำให้บริษัทไม่ต้องจ่ายค่าสินไหม
ล่าสุด บริษัท เทเวศประกันภัยนั้น ประกาศว่า กำลังปรึกษาบริษัทประกันภัยต่อจากต่างประเทศเพื่อหาช่องอุทธรณ์ต่อสู้คดีจนถึงที่สุด 
ขณะที่บริษัท เมืองไทยประกันภัย ที่ถูกตัดสินให้จ่ายค่าสินไหม 1 ล้านกว่าบาท แก่ร้านค้าย่านสยามสแควร์ ได้ตัดสินใจจ่ายค่าสินไหมไปแล้วไม่ยื่นอุทธรณ์ให้เสียเวลา